Document ID: 32011D0751

DEĊIŻJONI TA’ IMPLIMENTAZZJONI TAL-KUMMISSJONI
tat-13 ta’ Settembru 2011
dwar in-notifika ta’ proposta għal emenda tal-Annessi għall-Ftehim bejn il-KE u l-Istati Uniti dwar il-kummerċ tal-inbid
(2011/751/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Deċiżjoni tal-Kunsill 2006/232/KE tal-20 ta’ Diċembru 2005 dwar il-konklużjoni tal-Ftehim bejn il-Komunità Ewropea u l-Istati Uniti tal-Amerika dwar il-kummerċ tal-inbid (1), u b’mod partikolari l-Artikolu 3 tiegħu,
Billi:
(1)
L-Annessi għall-Ftehim bejn il-Komunità Ewropea u l-Istati Uniti tal-Amerika dwar il-kummerċ tal-inbid għandhom jiġu emendati sabiex jiġu kkunsidrati l-bidliet leġislattivi dwar il-prattiki enoloġiċi fl-Unjoni, ismijiet ġodda tal-oriġini tal-Unjoni Ewropea, ismijiet ta’ sinifikat vitikulturali ġodda fl-Istati Uniti u tibdil fl-indirizzi.
(2)
Skont l-Artikolu 11(5) tal-Ftehim huwa meħtieġ, sabiex isiru emendi fuq Anness tal-Ftehim, li tiġi notifikata l-Parti l-oħra bil-miktub permezz ta’ proposta għal emenda.
(3)
Il-proposta għall-emenda mehmuża għandha għalhekk tiġi notifikata lill-Istati Uniti tal-Amerika.
(4)
Il-miżura pprovduta f’din id-Deċiżjoni hija skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
IDDEĊIDIET KIF ĠEJ:
Artikolu 1
Skont l-Artikolu 11(3)(b) tal-Ftehim bejn il-Komunità Ewropea u l-Istati Uniti tal-Amerika dwar il-kummerċ tal-inbid, il-proposta għal emenda fl-Annessi għall-Ftehim kif stabbilit fl-Anness għandha tiġi notifikata bil-miktub lill-Istati Uniti tal-Amerika.
Artikolu 2
Id-Direttur Ġenerali għall-Iżvilupp Agrikolu u Rurali qiegħed hawnhekk jiġi awtorizzat jinnotifika l-proposta tal-emenda f'isem l-Unjoni Ewropea.
Magħmul fi Brussell, it-13 ta’ Settembru 2011.

Labels: 17
5
3
18
15